**KUTSESTANDARD**

**Müürsepp, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalikke kompetentsusnõudeid. Kutsestandardeid kasutatakse koolituskavade koostamiseks ja kutse andmiseks.

Kutsestandard **Müürsepp, tase 4** on täienduskoolituse õppekava ja töömaailma kutse andmise aluseks. See kutsestandard ei ole tasemeõppe õppekava ning koolilõpu kutse andmise aluseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Müürsepp, tase 4*  | *4*  |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Müürsepp on oskustööline, kes töötab ehitus- või kinnisvara korrashoiu ettevõttes. Müürsepa peamised tööülesanded on kandvate ja mittekandvate konstruktsioonide ladumine, erinevatest materjalidest müüritiste ladumine, taastamine ja ümberehitamine. 4. taseme müürsepp korraldab iseseisvalt oma töökoha ja vastutab oma tööülesannete kvaliteetse täitmise eest. Töökorraldusest lähtuvalt võib oma kutsealal juhendada ja nõustada vähem kogenud kolleege nende tavatöös.Müürsepa töö on raske ja nõuab füüsilist pingutust. Sageli tuleb tõsta raskeid ehitusmaterjale, töötada sundasendis või ronida ajutistel tellingutel ja konstruktsioonidel. Töö võib toimuda erinevatel kõrgustel ja muutuvates keskkonnatingimustes, valdavalt välitingimustes. Müürsepa töökeskkonnaga on seotud kõrgendatud vigastuste tekkimise risk. Samuti võivad tervisekahjustusi põhjustada tolm, õhus lenduvad keemilised ühendid, müra, temperatuurikõikumised ja tuuletõmbus ning seetõttu on kohustuslik kasutada kaitseriietust ja -vahendeid. Müürsepp peab järgima tööeeskirju, tervisekaitse- ja ohutusnõudeid.Müürsepa peamised töövahendid on mitmesugused käsitööriistad (kellud, müürihaamrid, mõõteriistad: mõõdulindid, loodid, nivelliirid) ja elektrilised masinad (mootorsegistid, lõikurid, betoonisegumasinad jne). |
| Ettepanekud  |
| **A.2 Tööosad** |
| A.2.1 Müüritiste ladumineA.2.2 Müüritiste ladumisega kaasnevad töödA.2.3 Müüritiste kohtparanduste tegmineA.2.4 Madalama kvalifikatsiooniga müürsepa nõustamine ja juhendamine |
| Ettepanekud  |
| **A.3 Kutsealane ettevalmistus** |
| Üldjuhul on 4. taseme müürsepana töötavatel inimestel kas erialane kutseharidus ja kutsealane töökogemus ehitusettevõttes või keskharidus ning kutsealane töökogemus ehitusettevõttes. |
| Ettepanekud  |
| **A.4 Enamlevinud ametinimetused** |
| Müürsepp |
| **A.6 Tulevikuoskused** |
| Ehitusvaldkonna spetsialistide töös muutuvad üha olulisemaks järgmised oskused ja/või isikuomadused: -laiapõhjalised erialased teadmised ja oskused; -teadmised ressursitõhususest ja oskus teha oma tööd ressursitõhusalt (elekter, kütus, vesi…), kasutades tööks vajalikke materjale, seadmeid ning tööriistasid sihipäraselt ja säästlikult.-töövahendite kasutamise oskus ning töö- ja keskkonnaohutusnõuete järgimine;-joonistelt lugemise oskus (nii 2D- kui ka 3D-joonised) ja elementaarne joonestamis- ning heaarvutamisoskus;-tervikpildi nägemine ja mõistmine, kus teatud tööoperatsioonid ehitusprotsessis paiknevad ning kuidas need mõjutavad ehitusprotsessi kui tervikut;-valdkonnaspetsiifilised IKT-oskused;-suhtlemisoskus – klientide ja tööandjaga suhtlemine, klientide nõustamine;-koostööoskus;-kasuks tuleb ruumiline mõtlemine. |
| Ettepanekud |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| See kutse moodustub üldoskustest ja kohustuslikest kompetentsidest. Kutse taotlemisel on nõutav üldoskuste ja kõikide kohustuslike kompetentside tõendamine. |
| Ettepanekud |

|  |
| --- |
| **B.2 Müürsepp, tase 4 üldoskused**  |
| 1. Väljendab oma seisukohti selgelt ja hinnanguvabalt; suhtleb viisakalt, kasutab sobivaid suhtlemisvorme ja -viise; suhtleb konstruktiivselt hoiab häid suhted kolleegidega; tuleb toime keerukates suhtlusolukordades.
2. Kohandub meeskonnaga; teab ja arvestab enda ja teiste rolli meeskonnas; peab kinni meeskonna liikmete vahelistest kokkulepetest; on avatud koostööle ja toetab meeskonna tulemuslikku tegutsemist; jagab meeskonnaliikmetega vajalikku informatsiooni; korraldab enda töölõigu sujuva toimimise, lähtudes juhistest.
3. Mõistab pideva õppimise ja enesearendamise vajadust; seab eesmärgid professionaalseks arenguks; omandab uusi teadmisi ja oskusi ning rakendab neid oma töös.
4. Mõistab ehitusprotsesse ja nende järjestatust (üldine arusaam ehitustegevusest ja energiatõhususest ehitiste ehitamisel ehitustööde ettevalmistamisest kuni ehitise valmimiseni) ja arvestab seda oma töös.
5. Järgib asjakohaseid tööjuhiseid, materjalide tootjate poolt ettenähtud tehnoloogiaid ja etteantud kvaliteedinõudeid.
6. Tunneb tööks vajalikke mõõte vahendeid/instrumente (lasermõõtja, nivelliir, lood jt) ja nende tööspetsiifikat ja kasutab neid töö tegemisel hoiab neid korras järgides kasutus ning hooldusjuhiseid.
7. Tunneb tööks vajalikke tõste- ja paigaldusmehhanisme ja nende tööspetsiifikat ning kasutab neid töö tegemisel; tunneb tööks vajalikke elektrilisi ja mehaanilisi tööriistu ja kasutab neid töö tegemisel ja hoiab neid korras järgides kasutus ning hooldusjuhiseid; probleemide või rikete korral informeerib sellest oma vahetut juhti.
8. Teeb tõste-, paigaldamis- ja teisaldamistöödeks vajalikke troppimistöid.
9. Käitleb ehitusjäätmeid vastavalt juhistele.
10. Oskab lugeda ja saab aru ehitusjoonistest ja projektdokumentatsioonist. Määratleb vajadusel tööks vajalikud materjalid ja materjalide mahud.
11. Kasutab oma töös ergonoomilisi, energiasäästlikke ja ohutuid töövõtteid ning isikukaitsevahendeid, järgides kõikides tööprotsessietappides töötervishoiu-, keskkonnahoiu-, tööohutusnõudeid (sh tööaluste (väiketellingute) - ja ohutuspiirete paigaldamine, tagab töökoha valgustatuse, järgib ohutusnõudeid töötamisel tõstemehhanismide haardealas).
12. Tegutseb õnnetusjuhtumi korral vastavalt kokkulepitud juhistele, kutsub professionaalse abi ja teatab õnnetusjuhtumist objektijuhile või tööandjale.
13. Tugineb oma töös algteadmistele energiatõhususest, ehitusfüüsikast (sh soojusisoleerimine, niiskuse- ja hüdroisoleerimine), müüritöödega seonduvate ehitusmaterjalide omadustest ja lähtub ilmastiku mõjust (sh talvetingimused) müüritöödel.
 |
| Ettepanekud |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Müüritiste ladumine** | **EKR tase 4** |
| Tegevusnäitajad1. Laob erinevatest materjalidest (betoon, poorbetoon, kergkruus jne) väikeplokkidest või ehituskividest, järgides müüritise projekti ja tootjapoolseid paigaldusjuhendeid. Kasutab töö tegemiseks ratsionaalseid töövõtteid ja sobilikke tööriistu.
2. Teostab müüritise ladumise käigus vajumis- ja temperatuurivuugid vastavalt etteantud tööjoonisele ja/või tootjapoolsele paigaldusjuhendile. Vajadusel konsulteerib nende paiknemise osas vahetu juhiga.
3. Valmistab ette šabloonid, märgib need maha ja laob erineva raadiusega kaarseinu, järgides projekti tööjoonist.
4. Laob erinevatest ehituskividest avadega seina osi ja paigaldab sillused (kiil-, kaar-, teras- ja monoliitbetoonsillused ning sillus- ja sarrusplokid), järgides projekti tööjoonist.
5. Sarrustab müüritise ja paigaldab ladumise käigus vajalikud ankrud ja taridetailid, järgides projekti tööjoonist ning tootjapoolset paigaldusjuhendit. Ühendab müüritise kandvate seintega, kasutades sobilikke tehnoloogiaid.
6. Vuugib müüritise, arvestades ilmastikuolusid ja materjalide eripära, kasutades vuugi mõõtmetest ja profiilist lähtuvat sobiva vuukrauda.
7. Laob materjalide eripära arvestades ja tootjapoolset paigaldusjuhendit järgides erinevatest kivimaterjalidest (nt looduskivid: paekivi, dolomiit, maakivi jne) puhasvuukmüüritist.
8. Laob, sarrustab ja betoneerib erinevatest materjalidest poste ja pilastreid, järgides projekti tööjoonist.
9. Kaitseb laotavat müüritist muutuvate ilmastikutingimuste või teiste väliste mõjutuste eest (katmine, toestamine jne).
10. Kontrollib ja hindab töö valmides selle vastavust eelnevalt kokkulepitud kvaliteedinõuetele.
 |
| **B.3.2 Müüritiste ladumisega kaasnevad tööd** | **EKR tase 4** |
| Tegevusnäitajad1. Kaevab kaeviku etteantud kõrgusmärgini ning teeb liiv- ja/või killustikaluse, lähtuvalt ehitusprojektist, kasutades selleks ettenähtud tööriistu ja/või mehhanisme. Vajadusel paigaldab aluse tegemise ajal ajutise drenaaži.
2. Teeb kohtbetoneerimistöid oma töölõigu piires (nt õõnesplokid, sillused, korstnavöö) arvestades tehnoloogilisi protsesse, sh betooni tardumise ja kivinemise aega.
3. Paigaldab hoone vundamendile müüritise alla horisontaalse hüdroisolatsiooni, järgides projekti tööjoonist ning tootjapoolset paigaldusjuhendit.
4. Paigaldab müüritisele soojustus-, tuuletõkke- ja heliisolatsioonimaterjalid, järgides projekti tööjoonist ning tootjapoolset paigaldusjuhendit.
5. Paigaldab kraana abil erinevaid monteeritavaid silluseid, talasid ja trepielemente ning kandvatele konstruktsioonidele laepaneele, järgides projekti tööjoonist, kasutades erinevaid paigaldamise tehnoloogiaid ning pidades silmas tööohutusnõudeid.
6. Kontrollib ja hindab töö valmides selle vastavust eelnevalt kokkulepitud kvaliteedinõuetele.
 |
| **B.3.3 Müüritiste kohtparanduste tegemine** | **EKR tase 4** |
| Tegevusnäitajad1. Hindab vaatluse käigus müüritise seisukorda ning teeb lähteülesandest tulenevalt ettepanekuid edasisteks töödeks.
2. Toestab kandekonstruktsioonid, lähtudes projektist või tööjoonisest ning müüritise seisukorrast. Paigaldab ajutised toed, ehitab silluse ja vajadusel tugevdab rajatava ava servad.
3. Valmistab ette müüritise pinna parandustöödeks juhindudes lähteülesandest ja arvestades tehnoloogiat.
4. Teeb kohtbetoneerimistöid, juhindudes lähteülesandest
 |
| **B.3.4 Madalama tasemega müürsepa nõustamine ja juhendamine** | **EKR tase 4** |
| Tegevusnäitajad1. Juhendab madalama kvalifikatsiooniga kolleege, pakub tuge tekkinud probleemide ja küsimuste lahendamisel; aitab tõsta juhendatava töö kvaliteeti, õpetades vajalikke ja kasulikke töövõtteid.
2. Jälgib juhendatava töö kvaliteeti ja kehtestatud nõuetest kinnipidamist.
3. Annab juhendatavale selgesõnaliselt ja õigeaegselt tagasisidet tema tegevuse kohta.
 |
|  |
| Ettepanekud |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Tõnu Peipman - Inseneribüroo Printsiip OÜIndrek Peterson – Eesti Ehitusettevõtjate LiitKalev Ramjalg - BetooniühingEnno Põder - Merko Ehitus Eesti ASMeelis Kann - Nordecon ASMikk Mänd - Tallinna EhituskoolPriit Alas - VabakutselineAndres Madalik - Merko Ehitus Eesti AS |
| 1. Kutsestandardi kinnitaja
 | Arhitektuuri, Geomaatika, Ehituse ja Kinnisvara Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni alates
 |  |
| 1. Kutsestandardi versiooni number
 |  |
| 1. Viide Ametite Klassifikaatorile (ISCO 08)
 | 7112 Müürsepad jms töölised |
| 1. Viide Euroopa kvalifikatsiooniraamistikule (EQF)
 | 4 |
| **C.2 Kutsenimetus võõrkeeles** |
| Inglise keeles  | Bricklayer, level 4  |
| Saksa keeles | Maurer |
| Soome keeles | muurari |
| Vene keeles  |  |
| **C.3 Lisad** |